ད་ལོ་སྟེལོར་ཡང་ལོ་སྔོན་མ་དག་དང་འདྲ་བར་དབྱར་གནང་སྐབས་དང་བསྟུན་ནས་སློབ་ཆེན་སློབ་མས་དང་བླངས་ཁྲོད་སློབ་མགདམ་ཐོན་བྱུང་སྟེ་དཔའ་ལུང་རྫོང་མངའ་འོག་གི་སྡེ་བལ་བཀོད་སྒྲིག་གནང་།སྐུ་འབུམ་དགོན་པའི་བདག་གཉེར་ཨུ་ཡོན་ལྷན་ཁང་གི་ཀྲུའུ་རིན་འཁོར་བཅས་ཀྱིས་ཡུལ་དངོས་ཀྱི་དགེ་རྒན་རྣམས་དང་སློབ་མ་སོགས་ལ་འཚམས་འདྲི་དང་།སློབ་སྦྱོང་གི་མཁོ་ཆས་གནང་སྦྱིན་བྱས་པར་མ་ཟད།དགེ་རྒན་རྣམས་ཀྱི་སློབ་ཁྲིད་ཀྱི་གྲ་སྒྲིག་ཟིན་ཐོ་དང་སློབ་མའི་ཉིན་རེའི་ཐོ་འགོད།སློབ་མའི་ལས་བྱ་དང་རྒྱུགས་ཤོགསློབ་མ་རེ་འགའི་སློབ་སྦྱོང་གི་སྤུས་ཚད་དང་བོད་སྐད་ཡིག་གི་རྨང་གཞིའི་ཤེས་བྱའི་ཆུ་ཚད་བཅས་ལ་རྟོག་ཞིབ་དང་།དགེ་རྒན་དག་གིས་གཞི་རིམ་སློབ་ཁྲིད་ཁྲོད་ཀྱི་མྱོང་ཚོར་དང་བསམ་ཚུལ་སྙན་ཞུ་ལ་ཉན་པ་དང་།ད་དུང་སྡེ་བ་འགའི་སྡེ་དཔོན་དང་ཡུལ་མི་དག་ལ་འབྲེལ་འདྲིས་བྱས་ཏེ།ལོ་རེའི་དབྱར་དགུན་གནང་དུ་གསབ་སྦྱོང་སློབ་ཁྲིད་སྤེལ་བའི་གནས་ཚུལ་དང་།དགེ་རྒན་རྣམས་སློབ་ཁྲིད་དང་བྱིས་པ་རྣམས་སློབ་སྦྱོང་ལ་ཞུགས་ཚད།སློབ་ཁྲིད་ཀྱི་སྤུས་ཚད།སྡེ་མི་རྣམས་ཀྱི་རྒྱབ་སྐྱོར་དང་སྐུ་འབུམ་དགོན་པའི་རོགས་སྐྱོར་གྱི་ཕན་འབྲས་སོགས་ལ་བརྟག་ཞིབ་གནང་།དེ་དང་མཉམ་དུ་སློབ་ཆེན་སློབ་མ་རྣམས་ཀྱིས་རང་དོན་རྒྱབ་ཏུ་བསྐྱུར་ཏེ་ལྷག་བསམ་རྣམ་དག་གིས་གཞི་རིམ་སློབ་གསོ་ཡར་རྒྱས་ལ་འབད་བརྩོན་གནང་བར་བསྟོད་བསྔགས་དང་སྐུལ་འདེད་གནང་།